Para outras páxinas con títulos homónimos véxase: Cobres.

**Santo Adrán de Cobres** é unha parroquia do concello pontevedrés de Vilaboa. Segundo o IGE, en 2022 tiña 1.455 habitantes (732 homes e 723 mulleres), distribuídos en 8 entidades de poboación.

O peirao de Santo Adrán de Cobres é a base dunha importante frota mexilloeira que opera nas bateas da Ría de Vigo.

Patrimonio
----------

A igrexa parroquial é de planta rectangular, con engadidos laterais da sancristía e unha capela, polo que semella que é de cruz latina. Parece ter as súas orixes no século XVI, con engadidos posteriores.

Nunha parede da igrexa e no muro do adro hai dúas cruces, restos dun primitivo *via crucis*. Trátase de cruces monolíticas, latinas, grosas, lisas e sen figuras. Presentan sección cuadrangular coas arestas rebaixadas e nos extremos dous brazos e testeiros acabados en cadrados. A primeira delas está pendurada por garfos de ferro na parede exterior dereita, ó carón dunha porta lateral, amosando por debaixo unha mesa/altar moderna. A segunda, apoiada no lateral do muro do adro, pola banda esquerda da igrexa, está sustentada por unha base paralelepípeda coas arestas superiores rebaixadas.

O entroido en Cobres é festa de interese turístico de Galicia
O castelo de Uveiras foi construído nos séculos XIV e XV, e destruído durante a batalla de Rande. Consérvase o baseamento e o comezo dos muros, cunha altura máxima duns 5 m e un ancho de 1,5 m. Ten esquinas en ángulo e un pequeno bastión na cara nordés. Está situado nun outeiro a uns 100 metros de altitude, adaptándose á topografía do terreo, en pendente pronunciada cara ao leste e o sur, e máis suave cara ao oeste e norte. Na zona atopouse cerámica romana e restos de ánforas.

Galería de imaxes
-----------------

* Frota mexilloeira.Frota mexilloeira.
* Esquí acuático na Enseada de San Simón.Esquí acuático na Enseada de San Simón.
* Forno do cal.Forno do cal.
* Praia de Trabesada.Praia de Trabesada.
* Mapa de Vilaboa, Cobres e Santa Cristina de Cobres no Catastro de Ensenada, 1752.Mapa de Vilaboa, Cobres e Santa Cristina de Cobres no Catastro de Ensenada, 1752.

Lugares e parroquias
--------------------

### Lugares de Santo Adrán de Cobres

| Lugares da parroquia de Cobres no concello pontevedrés de Vilaboa |  |
| --- | --- |
| Cardiña | Curra | Nores | Pazos | Pousada | Santradán | Sobreira | Uveiras |

### Parroquias de Vilaboa

| Galicia | Provincia de Pontevedra | Parroquias de Vilaboa |  |
| --- | --- |
| Cobres (Santo Adrán) | Figueirido (Santo André) | Santa Comba de Bértola (Santa Comba) | Santa Cristina de Cobres (Santa Cristina) | Vilaboa (San Martiño) |

Notas
-----

1. 1 2  Decreto 219/1998, do 2 de xullo, polo que se aproba o nomenclátor correspondente ás entidades de poboación da provincia de Pontevedra.
2. ↑  "Instituto Galego de Estatística, consulta do nomenclátor". Xunta de Galicia.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Cobres, Vilaboa Modificar a ligazón no Wikidata*** |

### Outros artigos

* Miticultura
* Lugares de Vilaboa

|  |  |
| --- | --- |
| Control de autoridades | 
* Wd: Q12951379
* código INE: 36058020000
* GeoNames: 7870733

 |